Մելիսա Մաքբրայդ

Մելիսա Սյուզան Մաքբրայդ (անգլ.՝ Melissa Suzanne McBride, մայիսի 23, 1965(1965-05-23), Լեքսինգտոն, Կենտուկի, ԱՄՆ), ամերիկացի դերասանուհի և քասթինգի նախկին տնօրեն, որն առավել հայտնի է AMC-ի «Քայլող մեռյալները» սերիալում խաղացած Քերոլ Պելետե դերով։


== Վաղ տարիներ ==
Մելիսա Սյուզան Մաքբրայդը ծնվել է Կենտուկի նահանգի Լեքսինգթոն քաղաքում՝ Ջոն Լեսլի Մաքբրայդի և Սյուզան Լիլիան Մաքբրայդի (օրիորդ ժամանակ՝ Սագլի) ընտանիքում։ Նրա հայրը ունեցել է սեփական բիզնես, իսկ մայրը դասավանդել է Փասադենայի Pasadena Playhouse թատրոնում։ Ունի երկու հարազատ եղբայր՝ Ջոն Մայքլը (1957-1990), Նիլ Ալենը (1960-2008), և քույր՝ Մելանի Սյուզանը (1962-2012)։


== Կարիերա ==
Մաքբրայդն իր դերասանական կարիերան սկսել է 1991 թվականին՝ մասնակցելով Rooms To Go ընկերության համար մի քանի գովազդային հոլովակների նկարահանումների։ Նա նաև Ֆորդ ընկերության ներկայացուցիչն էր։ Նրա դերասանական առաջնաելույթը տեղի է ունեցել 1993 թվականին ABC-ի «Մեթլոք» դրամատիկական սերիալում։ Հետո էպիզոդիկ դերեր է ունեցել «Կեսգիշերային շոգ», «Շերիֆը դժոխքից», «Պրոֆայլեր», «Տեխասի ռենջեր Ուոքեր» և «Դոուսոնի ծովախորշը» սերիալներում։ Վերջինում խաղացել է Նինայի՝ կինեմատոգրաֆի սիրուհու դերը, որը Ջենի հետ բաժանվելուց հետո գերում է Դոուսոնին։ Նա մասնակցել է 1998 թվականի առաջին եթերաշրջանի առաջին էպիզոդի նկարահանումներին և 2003 թվականին վեցերորդ եթերաշրջան է վերադարձել ուրիշ դերով։
1990-ական թվականների ընթացքում Մաքբրայդը խաղացել է երկրորդական դերեր մի քանի հեռուստասերիալներում («Երդվյալ թշնամի» (1995), «Վտանգի կողքին» (1997), «Ուր ասես, միայն ոչ տուն» (1997) և «Սիլիկոնյան հովտի ծովահենները» (1999))։ 1996 թվականին նկարահանվել է CBS-ի «Քավարանի սեզոն» մինի-սերիալում, որը հիմնված է Դոմինիկ Դանի համանուն վեպի վրա։ 2000-2010 թվականներին որպես քասթինգի տնորեն աշխատել է Ջորջիա նահանգի Ատլանտա քաղաքում և մասնակցել է մի քանի կարճամետրաժ ֆիլմերի։ 2007 թվականին Մաքբրայդը Ֆրենկ Դարաբոնտի «Մշուշը» գիտաֆանտաստիկ սարսափ ֆիլմում էպիզոդիկ դերի համար անցել է փորձաշրջան։ Հաջորդ տարի նկարահանվել է Lifetime-ի «Կենդանի ապացույց» հեռուստասերիալում։


=== Քայլող մեռյալները (2010 - մեր օրեր) ===
Մաքբրայդը Ֆրենկ Դարաբոնտի «Քայլող մեռյալները» նոր հեռուստատեսային ծրագրում առանց լսումների ստացել է Քերոլ Պելետեի դերը։ Նրա հերոսուհին՝ քառասուն տարեկան այրին և հոգատար մայրը, պայքարում է դաժան պոստապոկալիպտիկ աշխարհում գոյատևելու համար, որը բնակեցված է գիշատիչ զոմբիներով։ Առաջին երեք եթերաշրջաններին նրա հերոսուհին եղել է երկրորդական կերպար, բայց 4-րդ եթերաշրջանի առաջին էպիզոդից սկսած՝ Մաքբրայդի անունը հայտնվել է նախնական տիտրերում։ Ենթադրվում էր, որ Քերոլ Պելետեն սպանվելու է «Killer Within» էպիզոդում, սակայն պրոդյուսերը հրաժարվել է այդ գաղափարից։
Սերիալի պրոդյուսերներ Սկոթ Մ. Գիմպլը և Ռոբերտ Կիրկմանը 2014 թվականին հայտարարել են, որ «Քերոլը այս տիեզերքի եզակի կերպարն է։ Հեռուստաշոուի Քերոլը բնօրինակ արարած է, որին մենք մեր շոուում  կշարունակենք ուսումնասիրել մեծ հետաքրքրությամբ։ Մեր բոլոր սցենարիստները սիրում են այդ կերպարին, և մենք հիանում ենք Մելիսայով։ Նա դարձել է հերոսուհի, որին հետաքրքիր է հետևել և առջևում նրան իսկապես  հետաքրքիր բաներ են սպասվում»։
3-րդ, 4-րդ և 5-րդ եթերաշրջաններում դերասանական աշխատանքի համար Մաքբրայդը ընդունվել է քննադատներից կողմից և արժանացել է հանդիսատեսի դրական արձագանքներին։ Շատ քննադատներ բարձր են գնահատել Մաքբրայդի ելույթը «The Grove»-ի 4-րդ եթերաշրջանի 14-րդ էպիզոդում, որի գլխավոր գործող անձը Քերոլն էր։ Բարձր է գնահատվել նաև նրա ելույթը «No Sanctuary»-ի 5-րդ եթերաշրջանի առաջին էպիզոդում։ Չնայած քննադատների և հանդիսատեսի գովասանքին, Մաքբրայդը այդպես էլ չի ստացել դրամատիկական հեռուստասերիալում երկրորդական պլանի լավագույն կանացի դերի համար «Էմմի» մրցանակի անվանակարգ։ Այնուամենայնիվ, «Սատուրն» մրցանակի 40-րդ մրցանակաբաշխությունում Մաքբրայդը ստացել է մրցանակ երկրորդական պլանի լավագույն հեռուստատեսային դերասանուհու համար, 4-րդ եթերաշրջանի իր ելույթի համար 2014 թվականին առաջադրվել է նաև Critics’ Choice Television Award-ին։ «Սատուրն» մրցանակի 41-րդ մրցանակաբաշխությունում կրկին ստացել է մրցանակ նույն կատեգորիայում։ 2016-2019 թվականների ընթացքում Մաքբրայդը ստացել է այս մրցանակի անվանակարգ։


== Ֆիլմագրություն ==


== Մրցանակներ և անվանակարգեր ==


== Պատկերասրահ ==

		
		


== Ծանոթագրություններ ==